Diari Oficial de la Generalitat Valenciana


Sumari del DOGV 8648, del 03-10-2019 (2019/9049)

RESOLUCIÓ de 20 de setembre de 2019, de la Direcció General de Salut Pública i Addiccions, per la qual es concedeixen les subvencions destinades a projectes de suport a les associacions de consumidors en l'àmbit de la seguretat alimentària.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8648

Data del DOGV
:   03-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9049


Data del document
:   20-09-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 20 de setembre de 2019, de la Direcció General de Salut Pública i Addiccions, per la qual es concedeixen les subvencions destinades a projectes de suport a les associacions de consumidors en l'àmbit de la seguretat alimentària. [2019/9049]  
De conformitat amb el que es disposa en l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades a promoure projectes relacionats amb la salut pública (DOGV 8503, 11.03.2019), l'òrgan competent per a dictar les resolucions és la titular de la direcció general amb competències en matèria de salut pública, que actua per delegació de la titular de la Conselleria de Sanitat Universal i Salut Pública.  
Per Resolució de 22 de maig de 2019, de la consellera de Sanitat Universal i Salut Pública, es convoquen subvencions destinades a projectes de suport a les associacions de consumidors en l'àmbit de la seguretat alimentària (DOGV 8561, 03.06.2019)  
Per Resolució de 6 de juny de 2019, de la Direcció General de Salut Pública, de la Conselleria de Sanitat Universal i Salut Pública, es nomena la Comissió d'Avaluació d'aquesta subvenció.  
Vista la proposta d'adjudicació elevada per la Comissió Avaluadora, en acta de data 8 d'agost de 2019, resolc:  
  
Primer  
Concedir les subvencions a les entitats que s'indiquen en l'annex III per a projectes de suport a les associacions de consumidors en l'àmbit de la seguretat alimentària, per un import global màxim de 20.954,71 - (vint mil nou-cents cinquanta-quatre euros amb setanta-un cèntims) a càrrec de l'aplicació pressupostària 46.97.04.3211.581.62, línia comptable S0406000, dels pressupostos de la Generalitat per a l'any 2019.  
  
  
Segon  
S'inclou un annex I amb les entitats admeses en el procediment de concessió d'adjudicació, i un annex II el llistat d'entitats que no han obtingut subvenció per no aconseguir la puntuació mínima prevista en l'article 28 de l'Ordre 1/2019, de 28 de febrer.  
  
Tercer  
D'acord amb la puntuació obtinguda per les entitats que han superat la puntuació mínima que dona dret a la subvenció, s'indica en l'annex III les entitats amb l'import total de la subvenció concedida.  
  
  
Quart  
Qualsevol sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que permeta la seua constància. En el cas que es produïsca la renúncia d'algun dels beneficiaris a la subvenció, es procedirà d'acord amb el que s'estableix en l'article 13 de la citada Ordre 1/2019.  
  
Cinqué  
D'acord amb el que estableix l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions es realitzarà un control administratiu sobre la totalitat de les subvencions concedides. Igualment s'exigirà, entre els mesos de gener i febrer de l'exercici pressupostari següent al pla de control, un informe sobre l'efectiva i correcta realització de l'activitat subvencionada i el compliment de la finalitat per a la qual es va concedir la subvenció.  
  
Sisé  
El termini i la forma de presentació de la justificació de les subvencions serà l'establit en l'article 15 de la citada Ordre 1/2019.  
  
Contra aquesta resolució, que posa fi a la via administrativa, es podrà interposar recurs potestatiu de reposició en el termini d'un mes comptador des de l'endemà de la notificació o ser impugnats directament davant l'ordre jurisdiccional contenciós administratiu, de conformitat amb el que disposa l'article 123 la Llei 39/2015, d'1 d'octubre, del procediment administratiu comú de les administracions públiques.  
  
València, 20 de setembre de 2019.- La directora general de Salut Pública i Addiccions: Ofelia Gimeno Forner.  
  
  
  
ANNEX I  
Llistat definitiu sol·licituds admeses  
  
Expedient Nif Associació  
1/2019 E27035341 ASOCIACIÓN AMAS DECASA Y CONSUMIDORES TYRIUS  
2/2019 G34061081 FEDERACIÓN PROVINCIAL DE AMAS DE CASA, CONSUMIDORES Y USUARIOS DE ALICANTE  
3/2019 T97831628 UNAE (UNIÓN ASOCIATIVA DE LA COMUNITAT VALENCIANA ESPECIALIZADA EN CONSUMO Y CALIDAD DE VIDA)  
4/2019 O26935244 ASOCIACIÓN DE AMAS DE CASA, CONSUMIDORES Y USUARIOS DE ALICANTE  
5/2019 J57569682 UNIÓN DE CONSUMIDORES DE LA COMUNITAT VALENCIANA  
6/2019 B36594777 ASOCIACIÓN VALENCIANA DE CONSUMIDORES Y USUARIOS (AVACU)  
  
  
  
  
ANNEX II  
Llistat definitiu sol·licituds denegades  
  
Expedient Nif Associació  
2/2019 Q97370790 FEDERACIÓN PROVINCIAL DE AMAS DE CASA, CONSUMIDORES Y USUARIOS DE ALICANTE  
4/2019 O32015045 ASOCIACIÓN DE AMAS DE CASA, CONSUMIDORES Y USUARIOS DE ALICANTE  
  
  
Motiu de la denegació:  
No aconseguir una puntuació mínima de 60 punts, segons el que estableix l'article 28 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores de subvencions destinades a finançar projectes relacionats amb la salut pública.  
  
  
ANNEX III  
Puntuació i quantia subvencions atorgades  
  
Expedient Nif Associació Puntuació obtinguda Quantia atorgada  
1/2019 Q13991524 ASOCIACIÓN AMAS DECASA Y CONSUMIDORES TYRIUS 75 3.838,71  
3/2019 D09937758 UNAE (UNIÓN ASOCIATIVA DE LA COMUNITAT VALENCIANA ESPECIALIZADA EN CONSUMO Y CALIDAD DE VIDA) 68 2.916  
5/2019 S02608528 UNIÓN DE CONSUMIDORES DE LA COMUNITAT VALENCIANA 70 7.500  
6/2019 C62709285 ASOCIACIÓN VALENCIANA DE CONSUMIDORES Y USUARIOS (AVACU) 70 6.700